**Ministru kabineta noteikumu**

**“Grozījumi Ministru kabineta 2016. gada 12. janvāra noteikumos Nr. 35 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos" nolikums” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu „Grozījumi Ministru kabineta 2016. gada 12. janvāra noteikumos Nr. 35 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos" nolikums” projekts (turpmāk – noteikumu projekts) paredz deleģēt projekta grozījumu veikšanu un projekta īstenošanas uzraudzības, kā arī monitoringa un finansējuma atgūšanas funkcijas SIA „Vides investīcijas fonds” (turpmāk – VIF), tādējādi mazinot kopējo Vides aizsardzības un reģionālās attīstības ministrijas (turpmāk – VARAM) administratīvo slogu.Paredzēts, ka noteikumu projekts stāsies spēkā 2020. gada 1. jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pamatojoties uz likuma „Par piesārņojumu” 32.2 panta 46 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Emisijas kvotu izsolīšanas instrumenta (turpmāk - EKII) finansēto projektu atklātā konkursa "Siltumnīcefektu gāzu emisiju samazināšana valsts nozīmes aizsargājamos arhitektūras pieminekļos" (turpmāk – konkurss) ietvaros potenciālie projektu iesniedzēji projektu iesniegumus varēja iesniegt no 2016. gada 2. marta līdz 2016. gada 11. aprīlim. Konkursa mērķis ir oglekļa dioksīda (turpmāk – CO2) emisiju samazināšana, veicot esoša valsts nozīmes arhitektūras pieminekļa (vienas vai vairāku ēku) pārbūvi, atjaunošanu vai vienkāršoto fasādes atjaunošanu.Pēc projektu iesniegumu vērtēšanas un lēmumu pieņemšanas par finanšu instrumenta finansējuma piešķiršanu tika noslēgti deviņi līgumi par projektu īstenošanu ar kopējo EKII finansējumu 8 868 342,93 *euro*. Apstiprinātos projektus īsteno atvasinātas publiskas personas (viena valsts augstskola un divas pašvaldības), viena valsts tiešās pārvaldes iestāde, kas nodarbojas ar valsts nekustamo īpašumu pārvaldīšanu, viena pašvaldības dibināta kultūras institūcija un četras reliģiskās organizācijas. Apstiprināto projektu ietvaros, galvenokārt, plānota energoefektivitātes pasākumu īstenošana ēku norobežojošajās konstrukcijās (siltināšana), apkures sistēmu un ventilācijas sistēmu atjaunošana. Konkursa ietvaros plānotais CO2 emisiju samazinājums atbilstoši noslēgtajiem projektu īstenošanas līgumiem plānots 438,865 t CO2 gadā apmērā. Uz 2020. gada 21. maiju viens projekta īstenošanas līgums (turpmāk – projekta līgums) ir izbeigts un piecu projektu īstenošana ir noslēgusies. Faktiskas kopējais EKII finansējums spēkā esošajiem projektu līgumiem sastāda 8 544 576,91 *euro.*Atbilstoši noslēgtajam 2019. gada 13.maija Atsevišķu pārvaldes uzdevumu deleģēšanas līgumam V/9/2019 starp VARAM un VIF, VIF tiek deleģēti vairāki uzdevumi, gan attiecībā uz projektu konkursu organizēšanu, gan projektu iesniegumu vērtēšanu un lēmumu pieņemšanu, gan projektu ieviešanas uzraudzību, gan monitoringa uzraudzības veikšanu.Attiecībā uz ieviešanas uzraudzību VIF jau šobrīd izskata finansējuma saņēmēja ierosinātos projekta līguma grozījumus un veic sākotnējo grozījumu izvērtējumu no finansiālā, juridiskā un tehniskā viedokļa, pēc tam nosūtot VARAM izveidotajai darba grupai atzinumu par projekta līguma grozījumu būtību un ierosinājumu atbalstīt vai noraidīt ierosinātos projekta līguma grozījumus uz kā pamata VARAM pieņem lēmumu par projekta līguma grozījumu atbalstīšanu/neatbalstīšanu pirms to noslēgšanas.Attiecībā uz maksājumu pieprasījumiem un arī finanšu līdzekļu atgūšanu VIF ir arī noteiktas funkcijas jau šobrīd noslēgtajā deleģējuma līgumā, t.sk uzdevumi: izskatīt finansējuma saņēmēja maksājumu pieprasījumus un pārbaudīt attiecināmo izmaksu atbilstību projekta līguma un konkursa īstenošanu regulējošo Ministru kabineta noteikumu prasībām, kā arī tiesības rosināt EKII finansējuma maksājumu apturēšanu, apturēt atbalsta summas maksājumu veikšanu un/vai samazināt tā apjomu. Savukārt, VARAM, balstoties uz VIF sagatavoto atzinumu par finansējuma saņēmēja maksājumu pieprasījumu, pēc dokumentācijas izvērtēšanas veic izmaksu finansējuma saņēmējam. Tāpat VIF veic projekta progresa uzraudzību projekta ieviešanas termiņā un snieguma uzraudzību monitoringa periodā.Izvērtējot augstāk minēto un šī brīža cilvēkresursu un laika resursu (piemēram, projekta grozījumu izskatīšanas laiku - līdz vienam mēnesim) patēriņu, kā arī ievērojot valsts pārvaldes reformu plānā noteikto principu par funkciju centralizāciju vai nodošanu ārpakalpojumā, lai nodrošinātu racionālāku resursu patēriņu, noteikumu projekts paredz centralizēt projekta grozījumu un īstenošanas uzraudzības, t.sk. maksājumu pieprasījumu izskatīšanas un maksājumu atgūšanas funkcijas, kā arī monitoringa funkcijas VIF, kas jau šobrīd ir šo funkciju veikšanā iesaistīts. Potenciāli apstiprinot noteikuma projektu, EKII finansēto projektu līgumu grozījumu izskatīšana varētu samazināties par vismaz 14-20 dienām.Funkciju pārskatīšanas nepieciešamību VARAM ir arī konstatējusi, analizējot trešo pušu secinājumus par finanšu instrumentu īstenošanu un veicot iekšēju projektu uzraudzības izvērtēšanu. VARAM ir secinājusi, ka labākai finanšu instrumentu ieviešanai būtu nepieciešama turpmāka projektu uzraudzības centralizācija visā projekta ciklā. Ievērojot to, ka EKII projektu konkursu ieviešanas uzraudzība pēc būtības ir līdzīga Klimata pārmaiņu finanšu instrumenta projektu konkursiem, šie secinājumi ir attiecināmi arī uz EKII.Noteikumu projekts mazina administratīvo slogu un rada pozitīvu ietekmi uz projektu īstenošanu, jo:• tiek nodrošināta projektu īstenošanas uzraudzības un monitoringa (pēcieviešanas) uzraudzības funkciju centralizācija un vienkāršošana, veicot radniecisko funkciju apvienošanu vienā institūcijā, samazinot institūciju skaitu, kas piedalās projektu maksājumu pieprasījumu un grozījumu izvērtēšanā; • tiek samazināts maksājumu pieprasījumu un projekta grozījumu izskatīšanas laiks un finansējuma saņēmējiem (komersantiem, valsts pārvaldes iestādēm), tiek nodrošināta ātrāka EKII finansējuma atmaksa un projekta izmaiņu saskaņošana, kas ir būtiski projekta un finansējuma saņēmēja pozitīvas finanšu plūsmas nodrošināšanai un projektu realizācijai plānotajā termiņā;• tiek samazināta funkciju dublēšana un tiešās valsts pārvaldes iestādes (VARAM) darbinieku laika patēriņš ar projektu īstenošanu saistīto funkciju veikšanai, kas tiks novirzīts citu iestādei nozīmīgu funkciju veikšanai.Arī turpmāk pēc noteikumu projekta pieņemšanas VARAM nodrošinās EKII projektu atklāto konkursu nolikumu izstrādi, budžeta plānošanu un uzraudzību EKII apakšprogrammās, kā arī nodrošinās maksājumu veikšanu finansējuma saņēmējiem un kopējās EKII sistēmas kontroles funkcijas, kā, piemēram, iekšējās kontroles sistēmas izstrāde un uzturēšana, VIF deleģējuma līgumos noteikto uzdevumu uzraudzības kontrole (ikgadēja EKII darbības audita nodrošināšana), VIF iekšējās kontroles sistēmas vai tās grozījumu apstiprināšana, projektu pārbaužu plāna apstiprināšana un tā izpildes uzraudzības nodrošināšana. Savukārt VIF būs jauni uzdevumi, t.sk. pilna projektu līgumu grozījumu veikšanas procesa nodrošināšana; uzskaites par projektiem izmaksātā finanšu instrumenta finansējumu, kas atzīts par neattiecināmu nodrošināšana un tā atgūšana.Tā kā pēc noteikumu projekta pieņemšanas VARAM konkrētu līgumu izpildes ietvaros nodrošinās tikai maksājumu funkciju un šobrīd Ministru kabineta 2016. gada 12. janvāra noteikumos Nr. 35 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos”(turpmāk – MK noteikumi Nr.35)jau ir paredzēts, ka maksājumus veic VARAM (pamatojoties uz VIF atzinumu), noteikumu projektā iekļautas normas, kas paredz piecu dienu termiņu, kurā VARAM, pamatojoties uz VIF pozitīvu atzinumu, finansējuma saņēmējam jāveic maksājums (ar iespēju pagarināt minēto termiņu par papildu informācijas izskatīšanai nepieciešamo laiku, bet ne ilgāk kā par piecām darba dienām). Vienlaikus, noteikumu projekts paredz VARAM tiesības apturēt maksājumus un nosūtīt informāciju VIF lēmuma pieņemšanai, ja, veicot izlases veida pārbaudi, VARAM konstatē, ka attiecībā uz projektu pastāv līguma vai attiecīgo Ministru kabineta noteikumu neizpildes risks, vai tiek konstatētas kļūdas vai nepilnības VIF apstiprinātajā maksājumu pieprasījumā. Šādā gadījumā VIF, vērtējot iespējamās sekas un to novēršanas iespējas attiecīgi varēs pieņemt konkrētajai situācijai atbilstošāko lēmumu atbilstoši projekta līgumam vai MK noteikumiem Nr.35, piemēram, uzdot finansējuma saņēmējam novērst neizpildi noteiktā termiņā vai lēmumu par EKII finansējuma maksājumu apturēšanu, samazināšanu vai atmaksāšanu u.c.VIF attiecībā uz tam deleģēto valsts pārvaldes uzdevumu izpildi būs VARAM pārraudzībā. Pārraudzība konkrētā gadījumā ir uzskatāma par efektīvāko padotības formu, jo ļauj VARAM vērtēt VIF lēmumu tiesiskos nevis tehniskos aspektus, kas prasītu no VARAM tehniskās ekspertīzes kapacitāti. Galvenie nosacījumi pārraudzības nodrošināšanai (tajā skaitā attiecībā uz konceptuāliem grozījumiem projektu līgumu veidnēs) tiks ietverti deleģēšanas līgumā.Finansējums EKII ietvaros īstenotajiem projektiem tiek plānots 33.02.00 apakšprogrammā “Emisijas kvotu izsolīšanas instrumenta projekti”. Arī turpmāk budžeta līdzekļu plānošanā EKII ietvaros īstenotajiem projektiem tiks veikta atbilstoši Ministru kabineta 2016. gada 31. maija sēdes protokolā Nr. 26, 39.§ 6.19. apakšpunktā noteiktajam.Lai nodrošinātu atgūtā finansējuma izlietojuma kontroli attiecībā uz to, lai šis finansējums tiktu atkārtoti izmantots projektu īstenošanā, deleģējuma līgumā ar VIF tiks ietverti atsevišķi punkti, kas noteiks, ka VIF ceturkšņa atskaitēs par finansējuma izlietojumu atbildīgajai iestādei ir jāsniedz informāciju par atgūtā finansējumu apmēru pārskata periodā, kā arī definēs kārtību atgūtā finansējuma atmaksai VARAM.Noteikumu projekts sagatavots, lai EKII ietvaros sākot ar 2020. gada 1. jūliju visus uzdevumus, kas saistīti ar projektu uzraudzību līdz monitoringa termiņa beigām, kā arī finansējuma atgūšanu varētu deleģēt VIF.Ņemot vērā Covid-19 radušos nepārvaramās varas apstākļus un valstī izsludinātās ārkārtējās situācijas dēļ radīto šķēršļu un noteikto ierobežojumu tiešo ietekmi uz projektu pabeigšanu noteiktajā termiņā, noteikumu projekts paredz arī projekta īstenošanas periodu pagarināšanu par pusgadu, t.i. no četriem gadiem (48 mēnešiem) līdz 54 mēnešiem.Tā kā starp VARAM, VIF un finansējuma saņēmējiem jau noslēgtie projektu līgumi ietver gan VIF, gan VARAM pienākumus, kas atbilst MK noteikumu Nr.35 normām pirms noteikumu projekta pieņemšanas, noteikumu projektā iekļauts noslēguma jautājums, kas paredz pienākumu VIF līdz 2020.gada 1.septembrim sagatavot noslēgto projekta līgumu grozījumus, nodrošinot, ka tajos noteiktās VARAM tiesības un pienākumus atbilstoši šo noteikumu 3.punktā VIF deleģētajiem uzdevumiem, pārņem VIF, t.i., nodrošinot, ka VARAM pēc šo grozījumu veikšanas vairs nebūs līgumslēdzēja puse. |
| 3. | Projekta izstrādē iesaistītās institūcijas un publiskās personas kapitālsabiedrības | Noteikumu projektu sagatavoja VARAM piesaistot VIF. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attiecas uz EKII finansējuma saņēmējiem konkursa ietvaros, VIF un VARAM. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz negatīvu ietekmi uz tautsaimniecību.Nav identificēts administratīvā sloga palielinājums finansējuma saņēmējiem. Administratīvais slogs palielināsies VIF, lai nodrošinātu Atsevišķu pārvaldes uzdevumu deleģēšanas līgumā ietverto uzdevumu īstenošanu. |
| 3. | Administratīvo izmaksu monetārs novērtējums | Izmaksas deleģēto uzdevumu veikšanai VIF plānots segt no valsts budžeta programmas 33.01.00 “Emisijas kvotu izsolīšanas instrumenta administrācija”. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nepieciešamie finanšu līdzekļi VIF deleģēto uzdevumu izpildei noteikumu projekta un Ministru kabineta noteikumu projekta “Grozījumi Ministru kabineta 2016. gada 26. janvāra noteikumos Nr. 69 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana – zema enerģijas patēriņa ēkas" nolikums”, Ministru kabineta noteikumu projekta “Grozījumi Ministru kabineta 2018. gada 12. jūnija noteikumos Nr. 333 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana ar viedajām pilsētvides tehnoloģijām" nolikums”, Ministru kabineta noteikumu projekta “Grozījumi Ministru kabineta 2018. gada 17. jūlija noteikumos Nr. 418 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana, attīstot enerģētiski pašpietiekamu ēku būvniecību" nolikums”” projekta un šo noteikumu projekta ietvaros paredzēti no valsts budžeta programmas 33.01.00 “Emisijas kvotu izsolīšanas instrumenta administrācija”.Valsts budžeta kopējais finansējums programmas 33.01.00 “Emisijas kvotu izsolīšanas instrumenta administrācija” ietvaros 2020. gadam noteikts 988 534 *euro* apmērā, 2021. gadā 980 627 *euro* apmērā un 2022. gadā 980 627 *euro* apmērā

|  |
| --- |
|  Attiecīgais finansējums ir atbalstīts Ministru kabineta 2019. gada 17.septembra sēdē (prot. Nr. 42 34.§) un noteikts likuma “Par valsts budžetu 2020. gadam” un likuma “Par vidēja termiņa budžeta ietvaru 2020., 2021. un 2022. gadam” ietvaros.  |

 |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2004. gada 21. aprīļa regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2004. gada 21. aprīļa regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. |
| A | B | C | D |
| 10. pantsPublicēšanaKomisija publicē kārtējās un attiecīgās sākotnējās valsts atbalsta atmaksāšanas procentu likmes Eiropas Savienības Oficiālajā Vēstnesī, kā arī Internetā informācijas nolūkiem.11. pantsProcentu likmes piemērošanas metode1. Piemērojamā procentu likme ir likme, kas piemērojama dienā, kad nelikumīgais atbalsts pirmo reizi nodots saņēmēja rīcībā.2. Procentu likmi piemēro gan parāda pamatsummai, gan procentiem līdz atbalsta atmaksāšanas dienai. Procentiem, kas uzkrājas iepriekšējā gadā, piemēro procentus katrā turpmākā gadā.3. Procentu likmes, kas minētas 1. punktā, piemēro visā periodā līdz atmaksāšanas datumam. Tomēr, ja no dienas, kad nelikumīgais atbalsts pirmo reizi nodots saņēmēja rīcībā, līdz atbalsta atmaksāšanas dienai pagājis vairāk nekā viens gads, procentu likmi pārrēķina reizi gadā, par pamatu ņemot pārrēķināšanas laikā spēkā esošo likmi. | 1.16. papildināt noteikumus ar 98.1 punktu šādā redakcijā:”98.1 Ja tiek pārkāptas šajos noteikumos noteiktās komercdarbības atbalsta piešķiršanas prasības, atbalsta saņēmējam ir pienākums atmaksāt Vides investīciju fondam visu projekta ietvaros saņemto nelikumīgo komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - Regula Nr. 794/2004), 10. pantu, tiem pieskaitot 100 bāzes punktus, no dienas, kad nelikumīgais komercdarbības atbalsts tika izmaksāts finansējuma saņēmējam līdz tā atgūšanas dienai, ievērojot Regulas Nr. 794/2004 11. pantā noteikto procentu likmes piemērošanas metodi. Vides investīciju fonds, savukārt, nodrošina atmaksātā finanšu instrumenta finansējuma atmaksu Atbildīgajai iestādei.” | Šīs tabulas A ailē minētās ES tiesību akta vienības tiek ieviestas pilnībā. | Šīs tabulas B ailē minētās projekta vienības neparedz stingrākas prasības nekā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika publicēts VARAM tīmekļvietnē 2019. gada 4. oktobrī un Valsts kancelejas tīmekļa vietnē 2019. gada 7. oktobrī publiskai apspriešanai un komentāru sniegšanai līdz 2019.gada 21. oktobrim. Noteikumu projekts izsludināts 2019. gada 31. oktobra Valsts sekretāru sanāksmē (VSS-1083). |
| 2. | Sabiedrības līdzdalība projekta izstrādē  | Sabiedrībai bija iespējas sniegt savu viedokli pēc noteikumu projekta publicēšanas VARAM un Valsts kancelejas tīmekļvietnēs, kā arī pastāv iespēja to darīt arī pēc tā izsludināšanas Valsts sekretāru sanāksmē.  |
| 3. | Sabiedrības līdzdalības rezultāti  | Pēc publicēšanas VARAM tīmekļvietnē 14.10.2019 un atkārtoti 13.11.2019 saņemti ierosinājumi no Liepājas Universitātes par papildu grozījumiem MK noteikumu projektā: konkursa otrās kārtas rīkošanu ar kopējo finansējumu 9 milj. *euro,* neattiecināmo izmaksu segšanas kārtību un energosertifikāta aprēķinos izmantotajām ievaddatu aktuālāko vērtību nosacījumiem. Papildus arī Aizputes novada dome 14.11.2019 šo noteikumu projekta ietvaros sakarā lūdz veikt grozījumus ar mērķi organizēt konkursa otro kārtu.Jāuzsver, ka noteikumu projekta būtība nav organizēt papildu konkursa kārtas, bet gan paredz esošo projektu konkursa ietvaros deleģēt funkcijas VIF, tādā veidā mazinot VARAM administratīvo slogu un veicot funkciju centralizāciju un vienkāršošanu. Ievērojot augstāk minēto un faktu, ka Liepājas Universitātes un Aizputes novada domes vēstules nesatur iebildumus, bet priekšlikumus, ievērojot Ministru kabineta kārtības ruļļa[[1]](#footnote-1) 92. punktā noteikto, tie nav iekļauti izziņā un pēc atkārtotas priekšlikumu izvērtēšanas tie nav ņemti vērā. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM un VIF |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Jaunas institūcijas netiks veidotas. |
| 3. | Cita informācija | Nav |

Vides aizsardzības un

reģionālās attīstības ministrs J. Pūce

G. Zustenieks 67026489,

Gusts.zustenieks@varam.gov.lv

1. 2009. gada 7. aprīļa Ministru kabineta noteikumi Nr.300 “Ministru kabineta kārtības rullis”. [↑](#footnote-ref-1)